האניוול

האניוול אינטרנשיונל (באנגלית: Honeywell International Inc) הוא תאגיד אמריקאי רב-לאומי המייצר מגוון רחב של מוצרי צריכה ומוצרים מסחריים, שירותי הנדסה ומערכות בתחום התעופה וחלל עבור מגוון רחב של לקוחות, מפרטיים ועד לתאגידים מובילים וממשלות. החברה מפעילה ארבע יחידות עסקיות, המכונות "יחידות עסקיות אסטרטגיות" (Stategic Business Units):
 האניוול אירוספייס (Honeywell Aerospace)
 טכנולוגיות בניין (HBT)
 פתרונות בטיחות ויעילות (SPS)
 האניוול חומרי ביצועים וטכנולוגיות (Honeywell Performance Materials and Technologies).

האניוול שייכת למדד היוקרתי Fortune 100. ב-2016, דורגה האניוול במקום ה-75 ב-Fortune 500. כוח העבודה הגלובלי שלה עומד על  כ-130,000 עובדים, מתוכם כ-58,000 מועסקים בארצות הברית. משרדיה הראשיים במוריס פליינס, שבניו ג'רזי. המנכ"ל הנוכחי הוא דריוס אדמצ'יק. החברה אף הייתה חלק ממדד הדאו ג'ונס מ-7 בדצמבר 1925 עד 9 בפברואר 2008.

שם החברה "האניוול אינטרנשיונל"  הוא תוצר של מיזוג שבו AlliedSignal הענקית רכשה את האניוול הקטנה ממנה משמעותית, בשנת 1999. עם המיזוג שינתה AlliedSignal את שמה להאניוול והאניוול העתיקה את משרדי המטה למוריסטאון, ניו ג'רזי. ב-2015, המטה עבר למוריס פליינס.

ביולי 2017 פורסם כי התעשייה האווירית לישראל חתמה על הסכם עם האניוול על פיתוח משותף של מכשיר המשלב את ה-ADA של מפעל מלמ עם מערכת ניווט GPS של האניוול.

רכישות ומיזוגים

קישורים חיצוניים

הערות שוליים 

חברות הנסחרות בבורסה לניירות ערך בניו יורק
חברות אלקטרוניקה אמריקאיות
חברות בשווי שוק מעל 100 מיליארד דולר